open-index/open-wikipedia-markdown huggingface dataset:
Αφροέλληνες

**Αφροέλληνες** (αναφέρονται και ως **Έλληνες Αφρικανικής Καταγωγής** ή **Αφρικανοί Έλληνες**) είναι οι πολίτες ή κάτοικοι της Ελλάδας  με μερική ή πλήρη καταγωγή από εθνοτικές ομάδες της υποσαχάριας Αφρικής.

## Επισκόπηση
Στο χωριό Άβατο ζουν μερικοί Σουνίτες Μουσουλμάνοι, οι οποίοι κατάγονται από αφρικανούς σκλάβους που μεταφέρθηκαν στην Ελλάδα την εποχή της Τουρκοκρατίας. Πριν την ανταλλαγή πληθυσμών μεταξύ Ελλάδας και Τουρκίας, μερικοί από αυτούς ζούσαν στη Κρήτη.

Το κύριο κύμα μεταναστών από την Αφρική άρχισε να έρχεται το 1997. Οι περισσότεροι Αφρικανοί μετανάστες ήρθαν κατά την δεκαετία του 2000. Οι περισσότεροι μετανάστες κατάγονται από Αιθιοπία, τη Λαϊκή Δημοκρατία του Κονγκό και τη Νιγηρία. Αρκετοί μετανάστες κατάγονται από τη Γκάνα, το Καμερούν και τη Σομαλία. Οι περισσότεροι ζουν στα Πατήσια και τη Κυψέλη. Μερικοί Αφρικανοί μετανάστες και Έλληνες αφρικανικής καταγωγής είναι θύματα ρατσιστικών επιθέσεων, οι οποίες προέρχονται κυρίως από μέλη της Χρυσής Αυγής.

## Γνωστοί Έλληνες Αφρικανικής Καταγωγής
* Γιάννης Αντετοκούνμπο - καλαθοσφαιριστής του NBA
* Θανάσης Αντετοκούνμπο - καλαθοσφαιριστής του NBA
* Κώστας Αντετοκούνμπο - καλαθοσφαιριστής του NBA
* Τζερόμ Καλούτα - ηθοποιός
* Yung Light - ράππερ 
* Ντανιέλ Μπατίστα Λίμα - ποδοσφαιριστής
* Νέστορας Κόμματος – καλαθοσφαιριστής
* Σοφοκλής Σχορτσιανίτης – καλαθοσφαιριστής
* Μάριος Όγκμποε – ποδοσφαιριστής
* Κώστας Δουβαλίδης – αθλητής 
* Νέγρος του Μοριά – ράππερ
* Ησαΐας Ματιάμπα – τραγουδιστής
* Σταύρος Καλλιγάς – ηθοποιός
* Στέφανος Μουαγκιέ –  ηθοποιός
* Νέρι Νιανγκουάρα – κολυμβ΄γτρια
* Τάιλερ Ντόρσεϋ – καλαθοσφαιριστής του ΝΒΑ
* Εμμανουήλ Καραλής – αθλητής του επί κοντώ
* Νηλ Ματόπαλιν – αθλητής
* Έλενα Τσινέκε – καλαθοσφαιρίστρια
* Μαρίνα Σάττι – τραγουδίστρια
* Νίκη Σερέτη – ηθοποιός
* Έλενα Αρμάο – τραγουδίστρια
* Γαμπριέλα Δημητριάδη – μοντέλο και ηθοποιός
* Ανδρέας Τετέι - ποδοσφαιριστής

## Παραπομπές

## Εξωτερικοί σύνδεσμοι

* Μετανάστευση προς την Ελλάδα
Κατηγορία:Πρόσωπα αφρικανικής καταγωγής
Κατηγορία:Πληθυσμιακές ομάδες της Ελλάδας
Κατηγορία:Αφρικανική διασπορά στην Ευρώπη
Τζον Φροστ

Ο αντισυνταγματάρχης **Τζον Φροστ** (**John Dutton «Johnny» Frost**, Poona, Ινδία, 31 Δεκεμβρίου 1912 – Δυτικό Σάσεξ, Αγγλία, 21 Μαΐου 1993) ήταν Βρετανός στρατιωτικός που έλαβε μέρος στον Β’ Π.Π. και διακρίθηκε στη Μάχη του Άρνεμ (στο πλαίσιο του σχεδίου «Market Garden»), όπου τραυματίστηκε και συνελήφθη αιχμάλωτος των Γερμανών. Προς τιμή του, μία γέφυρα του ποταμού Άρνεμ στην Ολλανδία φέρει το ονοματεπώνυμό του. Προηγουμένως, πήρε μέρος σε πολλές ακόμη στρατιωτικές επιχειρήσεις των Συμμάχων σε Βόρεια Αφρική, Σικελία και Ιταλία. Αποστρατεύτηκε το 1968. Θεωρείται εμβληματική μορφή του Βρετανικού στρατού.

Ο Φροστ σπούδασε στο κολέγιο Ουέλινγκτον του Μπέρκσαϊρ και στο Μόνκτον του Σόμερσετ και ακολούθως (1932) εντάχθηκε στο στρατό (στο στρατιωτικό Κολλέγιο του Σαντχερστ), όπως είχε κάνει και ο πατέρας του. Οκτώ χρόνια μετά (1940)και ενώ ενδιάμεσα είχε σταλεί για υπηρεσία στη Μέση Ανατολή, αργότερα δε στο Ιράκ, ήταν ήδη λοχαγός. Το Σεπτέμβριο του 1941 επέστρεψε στο Ηνωμένο Βασίλειο. Για την επιτυχή συμμετοχή του στην επιχείρηση «Biting» το Φεβρουάριο του 1942 εναντίον ενός σταθμού ραντάρ στην κατεχόμενη Γαλλία, ο Φροστ τιμήθηκε με στρατιωτικό Σταυρό Για τη δράση του στην Τυνησία του απονεμήθηκε μετάλλιο (1943) Η σπουδαιότερη στιγμή της στρατιωτικής του σταδιοδρομίας ήρθε το Σεπτέμβριο του 1944 όταν επικεφαλής μίας δύναμης 745 ελαφρά οπλισμένων ανδρών πέτυχε να καταλάβει μία γέφυρα του ποταμού Άρνεμ στην Ολλανδία στο πλαίσιο αποβατικής επιχείρησης, πριν κυκλωθεί από τις Γερμανικές δυνάμεις των II. SS-Panzerkorps και αιχμαλωτισθεί, ύστερα από 4ήμερη αντίσταση. Μάλιστα τραυματίστηκε στο πόδι, από θραύσματα οβίδας. Κλείσθηκε σε στρατόπεδο αιχμαλώτων και αργότερα νοσηλεύτηκε σε Ολλανδικό νοσοκομείο, από όπου ελευθερώθηκε από τα Αμερικανικά στρατεύματα το Μάρτιο του 1945. Για τη δράση του στη μάχη του Άρνεμ τιμήθηκε στις 20 Σεπτεμβρίου του ίδιου έτους.

αριστερά|200 px|μικρογραφία|Η γέφυρα Τζον Φροστ του Άρνεμ Δύο χρόνια αργότερα (1947) ο Φροστ γνώρισε στην Παλαιστίνη τη μέλλουσα σύζυγό του, Jean McGregor Lyle την οποία νυμφεύτηκε στις 31 Δεκεμβρίου της ίδιας χρονιάς και μαζί απέκτησαν δύο παιδιά. Συνέχισε να υπηρετεί στο στρατό από διάφορες επιτελικές θέσεις ως διοικητής μονάδων, λαμβάνοντας ανώτερους βαθμούς και τιμητικές διακρίσεις. Στις 6 Απριλίου του 1977 ήταν ο βασικός πρωταγωνιστής ενός επεισοδίου της τηλεοπτικής σειράς «This is Your Life».Το 1978 μία γέφυρα του ποταμού Άρνεμ έλαβε το όνομά του, ενώ το 1982 ο Φροστ διορίσθηκε τοπικός αξιωματούχος στην επαρχία του Σάσεξ. Απεβίωσε σε ηλικία 80 ετών και ενταφιάστηκε στο Κοιμητήριο Milland.

## Παραπομπές


Φροστ Τζον
Πτελέα Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Πτελέα]]*

Η **Πτελέα** ή **Πτελιά** ή **Φτελιά** είναι ημιορεινό χωριό της Περιφερειακής Ενότητας Αιτωλοακαρνανίας σε υψόμετρο 420 μέτρα. Είναι κτισμένο ανατολικά του Αμβρακικού κόλπου, στις πλαγιές του Μακρυνόρους, σε απόσταση 24 χλμ. Β.-ΒΑ. από την Αμφιλοχία. Η παλιά του ονομασία, από την τουρκοκρατία, ήταν *Ζέλμη* ή *Ζελμί* και με το όνομα αυτό αναφέρεται το 1836 να ανήκει στον τότε δήμο Θυάμου. Το 1930 με το ΦΕΚ 251Α - 24/07/1930 μετονομάστηκε σε *Φτελιά*. Σύμφωνα με το σχέδιο Καλλικράτης είναι έδρα της της Τοπικής Κοινότητας Ανοιξιάτικου που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 93 κατοίκους.

## Δείτε επίσης
Στη δημοτική ενότητα Αμφιλοχίας υπάρχει και ο οικισμός Φτελιά Αιτωλοακαρνανίας ανατολικά του Ίναχου ποταμού και βόρεια του χωριού Εμπεσός.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Σφυγμός

μικρογραφία|Μέτρηση σφυγμού.
μικρογραφία|Κυκλοφορικό σύστημα του ανθρώπου. Οι αρτηρίες απεικονίζονται με κόκκινο.
thumb|322x322px|«Σφυγμομέτρηση» έργο του 1717.Ο **σφυγμός** είναι η ρυθμική διαστολή και ανάκρουση των αρτηριών καθώς το αίμα διοχετεύεται μέσω αυτών από την καρδιά, η οποία γίνεται αισθητή ως ένα χτύπημα ή μια αίσθηση παλμού. Αντιπροσωπεύει τον καρδιακό ρυθμό, ή τον αριθμό των φορών που η καρδιά χτυπά ανά λεπτό, και είναι ένα ζωτικό σημάδι που μπορεί να γίνει αισθητό σε σημεία σφυγμού όπως ο καρπός ή ο λαιμός.

Τα πιο συνηθισμένα σημεία για τη μέτρηση του σφυγμού είναι η κερκιδική αρτηρία στον καρπό και η καρωτιδική αρτηρία στον αυχένα. Άλλες θέσεις περιλαμβάνουν τον κρόταφο (κροταφική αρτηρία), τη βουβωνική χώρα (μηριαία αρτηρία), το εσωτερικό του αγκώνα (βραχιόνια αρτηρία), το πίσω μέρος του γονάτου (ιγνυακή αρτηρία), το εσωτερικό του αστραγάλου (οπίσθια κνημιαία αρτηρία) και το πάνω μέρος του ποδιού (ραχιαία άκρου ποδιού).

Ο σφυγμός και ο καρδιακός ρυθμός είναι έννοιες στενά συνδεδεμένες αλλά όχι ταυτόσημες: ο καρδιακός ρυθμός είναι ο αριθμός των φορών που η καρδιά χτυπά σε ένα λεπτό (παλμοί ανά λεπτό), ενώ ο σφυγμός είναι η φυσική διαστολή και συστολή των αρτηριών με κάθε καρδιακό παλμό, την οποία μπορεί κάποιος να τη νιώσει στο σώμα, όπως στον καρπό ή στον λαιμό.

Αντιστοίχως, ο σφυγμός διαφοροποιείται σε σχέση με τον καρδιακό παλμό: ένας καρδιακός παλμός είναι η φυσική συστολή και χαλάρωση του καρδιακού μυός. Σε ένα υγιές άτομο, ο καρδιακός ρυθμός (αριθμός καρδιακών συσπάσεων/παλμών σε ένα λεπτό) και ο σφυγμικός ρυθμός (αριθμός φορών που τα αιμοφόρα αγγεία διαστέλλονται και συστέλλονται μέσα σε ένα λεπτό) είναι συνήθως οι ίδιοι, αλλά ο σφυγμός είναι ο τρόπος με τον οποίο μετράται ο καρδιακός ρυθμός στον καρπό ή στον λαιμό.

Ένα φυσιολογικό εύρος σφυγμών ηρεμίας για τους περισσότερους ενήλικες είναι 60 έως 100 παλμοί ανά λεπτό (bpm), αν και αυτό μπορεί να διαφέρει ανάλογα με την ηλικία, το επίπεδο φυσικής κατάστασης και άλλους παράγοντες. Για παράδειγμα, ένας χαμηλότερος σφυγμός ηρεμίας (περίπου 40-60 bpm) είναι φυσιολογικός για αθλητές και άτομα με πολύ καλή φυσική κατάσταση, υποδεικνύοντας μεγαλύτερη καρδιακή απόδοση. Εάν ο σφυγμός είναι σταθερά πάνω από 100 bpm σε ηρεμία ή κάτω από 60 bpm (με συμπτώματα), αυτό θα μπορούσε να υποδηλώνει κάποια υποκείμενη πάθηση.

## Παραπομπές


Κατηγορία:Καρδιαγγειακή φυσιολογία
Κατηγορία:Μαθηματικά στην ιατρική
Ασσύριοι στην Ελλάδα

Οι **Ασσύριοι στην Ελλάδα** περιλαμβάνουν μετανάστες και άλλα άτομα Ασσυριακής καταγωγής που ζουν στην Ελλάδα. Ο αριθμός των Ασσυρίων που ζουν στην Ελλάδα είναι περίπου 6.000 άτομα.

## Ιστορία
Η σύγχρονη ιστορία της Ασσυριακής κοινότητας της σημερινής Ελλάδας ανάγεται στην δεκαετία του 1920, όταν ένας αριθμός Ασσυρίων που ζούσαν στην Ελλάδα σχημάτισαν την *Ασσυριακή Ομοσπονδία της Ελλάδας* για να εκπροσωπούν την κοινότητα. Το 1934, οι ελληνικές αρχές αναγνώρισαν επίσημα την οργάνωση.

Οι περισσότεροι Ασσύριοι που φτάνουν στην Ελλάδα κατάγονται από την Τουρκία, το Ιράν, το Ιράκ ή τη Συρία. Ο κύριος λόγος μετανάστευσης των Ασσυρίων στην Ευρώπη και την Ελλάδα είναι η αστάθεια και η φτώχεια στις πατρίδες τους. Πολλοί Ασσύριοι χρησιμοποιούν την Ελλάδα για να εισέλθουν στο έδαφος της Ευρωπαϊκής Ένωσης, απ'όπου μετά πηγαίνουν συνήθως σε δυτικές και βόρειες Ευρωπαϊκές χώρες όπως η Γερμανία και η Σουηδία, χώρες με καλύτερες κοινωνικές υπηρεσίες και ποιότητα ζωής. Επί του παρόντος, η κοινότητα των Ασσυρίων στην Ελλάδα ξεπερνά τα 6.000 άτομα. Από αυτούς, περίπου 1.000 Ασσύριοι είναι πολιτογραφημένοι υπήκοοι Ελλάδας. Ζουν κυρίως σε προάστια της Αθήνας, κυρίως στο Αιγάλεω και το Καλαμάκι.

## Παραπομπές

Κατηγορία:Μεσανατολική διασπορά στην Ελλάδα
Κατηγορία:Πληθυσμιακές ομάδες της Ελλάδας
Σύλβια Δεληκούρα

Η **Σύλβια Δεληκούρα** (γενν. Σύλβια - Πανδώρα Δεληκούρα, Άρτα, 27 Μαΐου 1979) είναι Ελληνίδα ηθοποιός. 

## Βιογραφικό
Γεννήθηκε το 1979 στην Άρτα. Έκανε το τηλεοπτικό της ντεμπούτο το 1999 συμμετέχοντας στις σειρές "Θύματα Ειρήνης" και "Χωρικά Ύδατα". Την ίδια χρονιά έκανε και τη πρώτη της εμφάνιση στον κινηματογράφο στη ταινία "Προπατορικό Αμάρτημα" με πρωταγωνιστικό ρόλο. Ακολούθησαν διάφορες συμμετοχές στην τηλεόραση στις σειρές "Εκτός Πορείας", "Να με προσέχεις", "Κόκκινος Κύκλος", "Τα Φιλαράκια" και "Το πιο γλυκό μου ψέμα". 

Τη σεζόν 2003-2004 πήρε έναν από τους πρωταγωνιστικούς ρόλους στον δεύτερο κύκλο της καθημερινής σειράς του MEGA "Φιλοδοξίες". Έγινε ευρύτερα γνωστή στο κοινό το 2005 με τη συμμετοχή της στην κωμική νεανική σειρά "Θα βρεις το δάσκαλό σου". Η σειρά ολοκληρώθηκε το 2007 σημειώνοντας μεγάλη επιτυχία, ενώ μετά από αυτή ακολούθησαν και άλλες επιτυχημένες τηλεοπτικές δουλειές. Το 2007 συμμετείχε σε ένα επεισόδιο - ιστορία της σειράς "Εντιμότατοι κερατάδες", ενώ τη σεζόν 2007-2008 πρωταγωνίστησε στην κωμική σειρά "1 μήνας και κάτι" σε σκηνοθεσία Βασίλη Θωμόπουλου. Το 2008 έλαβε μέρος σε ένα επεισόδιο της σειράς "Σε είδα", ενώ από το 2008 μέχρι το 2009 πρωταγωνίστησε στην κωμική σειρά "Λόλα". 

Το 2013 έλαβε μέρος στον πρώτο κύκλο του show μεταμφιέσεων "Your Face Sounds Familiar", όπου πήρε την 9η θέση. Τη σεζόν 2013-2014 συμμετείχε στην ομάδα του late night show "Νικ Ο' Κλοκ" με τον Νίκο Μουτσινά, ενώ τη επόμενη σεζόν συμμετείχε σε 7 επεισόδια της κωμικής σειράς "Μάνα Χ Ουρανού". Το 2018 έκανε κάποιες έκτακτες εμφανίσεις στις σειρές "Μην αρχίζεις τη μουρμούρα" και "Κάνε γονείς να δεις καλό", ενώ τη σεζόν 2022-2023 πρωταγωνίστησε στη σειρά του MEGA "Μαίρη Μαίρη Μαίρη".

## Φιλμογραφία
### Τηλεόραση

### Διαδίκτυο

### Κινηματογράφος

## Θεατρογραφία

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Έλληνες του Καυκάσου

μικρογραφία|Ρωσικός χάρτης του Καυκάσου και της Ανατολικής Ανατολίας, 1903

Οι **Έλληνες του Καυκάσου** (γνωστοί και ως Καυκάσιοι Έλληνες, τουρκικά: Kafkas Rum), μερικές φορές γνωστοί ως **Έλληνες της Υπερκαυκασίας και της Ρωσικής Μικρασίας**, είναι οι Ελληνόφωνοι πληθυσμοί στον Βόρειο Καύκασο και την Υπερκαυκασία, οι οποίοι ζουν στην σημερινή νοτιοδυτική Ρωσία, τη Γεωργία και τη βορειοανατολική Τουρκία. Οι Έλληνες του Καυκάσου περιλαμβάνουν τους Πόντιους, οι οποίοι ζουν σε μια πολύ μεγαλύτερη περιοχή που περιλαμβάνει τον ρωσικό βόρειο Καύκασο και τις πρώην ρωσικές επαρχίες Μπατούμ και Καρς (Ρωσική Μικρασία), οι οποίες σήμερα ανήκουν στην βορειοανατολική Τουρκία και την Αζαρία της Γεωργίας.

Οι Έλληνες ζούσαν σε αυτές τις περιοχές από την αρχαιότητα, όπου εργάζονταν κυρίως ως έμποροι, Χριστιανοί Ορθόδοξοι κληρικοί/μελετητές, πρόσφυγες ή ήταν μισθοφόροι που υποστήριξαν την ηττημένη πλευρά σε πολλούς εμφυλίους πολέμους και άλλες μάχες από την Ελληνιστική μέχρι την Ύστερη Ρωμαϊκή/Βυζαντινή εποχή. Ένα γνωστό παράδειγμα γνωστού πρώιμου Έλληνα του Καυκάσου ήταν ο Κύρος της Αλεξάνδρειας (7ος αιώνας), ο οποίος καταγόταν από την Φάση στην Γεωργία. Ωστόσο, οι Έλληνες εποικιστές στον Καύκασο αφομοιώθηκαν σταδιακά με τους ντόπιους, ειδικά όμως με τους Γεωργιανούς, οι οποίοι έχουν κοινή Ορθόδοξη πίστη και κληρονομιά.

μικρογραφία|Επίσημο εθνόσημο της περιφέρειας Καρς επί Ρωσικής Αυτοκρατορίας (1881-1899).
Η συντριπτική πλειοψηφία αυτών των ελληνικών κοινοτήτων χρονολογείται από τα τέλη της Τουρκοκρατίας (μετά το 1800), ενώ στην σύγχρονη ελληνική βιβλιογραφία ορίζονται ως ανατολικοί Πόντιοι. Διεθνείς ακαδημαϊκές πηγές τους ονομάζουν υποτιμητικά και λανθασμένα ως Ρωσοπόντιους. Ωστόσο, σε γενικούς όρους οι Καυκάσιοι Έλληνες μπορούν να περιγραφούν ως εκρωσισμένοι και φιλορώσοι Πόντιοι πολιτικά και πολιτιστικά, ενώ θεωρούνται Ορεινοί Έλληνες ως προς το τρόπο ζωής τους. Οι Καυκάσιοι Έλληνες ζούσαν στις Άλπεις του Πόντου, στην Ανατολική Ανατολία, τη Γεωργία και τον Κάτω Καύκασο, ενώ προτιμούσαν να ζουν σε ορεινές περιοχές. Σε ευρείς όρους, λέγεται ότι ο σύνδεσμος των Ελλήνων του Καυκάσου με το νότιο Καύκασο είναι άμεση συνέπεια του ορεινού αναγλύφου του Νοτίου Καυκάσου, ο οποίος χρησιμοποιούταν από τους Πόντιους ως φυσικό καταφύγιο από τουρκικές επιθέσεις κατά την σελτζουκική και οθωμανική εποχή.

Η πλειοψηφία των ελληνόφωνων Ποντίων από τον Ανατολικό Πόντο, και ιδιαίτερα οι Καυκάσιοι, προερχόμενοι κυρίως από τις επαρχίες Καρς, Αρνταχάν και Τσάλκας, κατά την διάρκεια του 20ου αιώνα, εντάχθηκαν μαζικά στο ΚΚΕ και πολέμησαν μέσα από τις τάξεις του ΕΑΜ/ΕΛ.Α.Σ και αργότερα του Δ.Σ.Ε.

## Παραπομπές


Κατηγορία:Πληθυσμιακές ομάδες στη Ρωσία
Κατηγορία:Ελληνικές μειονότητες
Κατηγορία:Λαοί του Καυκάσου
Κατηγορία:Ελληνική διασπορά
Κατηγορία:Ποντιακός Ελληνισμός
Kaspersky Anti-Virus

**Το Kaspersky Anti-Virus** ( ρωσικά : *Antivirus Kasperskovo* ), το οποίο ήταν γνωστό ως *AntiViral Toolkit Pro*, συχνά γνωστό ως **KAV** ) είναι πρόγραμμα προστασίας από ιούς που αναπτύχθηκε από την Kaspersky Lab. Έχει σχεδιαστεί για να προστατεύει τους χρήστες από κακόβουλο λογισμικό και έχει σχεδιαστεί κυρίως για υπολογιστές που τρέχουν Microsoft Windows και macOS, ενώ υπάρχει μια έκδοση για το Linux, η οποία διαθέσιμη για επαγγελματίες καταναλωτές. 

Κατηγορία:Λογισμικό προστασίας από ιούς
Microsoft Software Assurance

Η **Microsoft Software Assurance** (συντομογραφία - **SA** ) είναι πρόγραμμα συντήρησης της Microsoft που απευθύνεται σε επιχειρησιακούς χρήστες που χρησιμοποιούν Microsoft Windows, Microsoft Office και άλλες εφαρμογές διακομιστών και επιτραπέζιων υπολογιστών. Η βασική προϋπόθεση της SA είναι να δώσει στους χρήστες τη δυνατότητα να κατανέμουν τις πληρωμές τους για αρκετά χρόνια, προσφέροντας ταυτόχρονα "δωρεάν" αναβαθμίσεις σε νεότερες εκδόσεις κατά τη διάρκεια αυτής της χρονικής περιόδου.

Κατηγορία:Microsoft Windows
Βασίλειος Σ. Μαρκεζίνης

Ο **Βασίλειος Σ. Μαρκεζίνης**  ήταν Έλληνας πολιτικός.

## Βιογραφικά στοιχεία

Ήταν γιος του Σπυρίδωνος Μαρκεζίνη, πολιτικού και μέλους της οικογένειας Μαρκεζίνη. Σπούδασε νομικά και ιδιώτευσε ως δικηγόρος.

Εξελέγη πρώτη φορά βουλευτής Θήρας στις εκλογές του 1899 και επανεξελέγη σε αυτές του 1902, του 1906, ως βουλευτής Κυκλάδων στις εκλογέςΑυγούστου 1910, του Μαΐου 1915, ως βουλευτής Τρικαλών στις εκλογές του Δεκεμβρίου 1915, και πάλι ως βουλευτής Κυκλάδων στις εκλογές του 1920. 

Γιος του ήταν ο Σπυρίδων Μαρκεζίνης.

## Παραπομπές


Κατηγορία:Οικογένεια Μαρκεζίνη
Κατηγορία:Βουλευτές Θήρας
Κατηγορία:Βουλευτές Κυκλάδων
Κατηγορία:Βουλευτές Τρικάλων
Στεφανί Φραπάρ

Η **Στεφανί Φραπάρ** (γαλλικά: *Stéphanie Frappart,* 14 Δεκεμβρίου 1983) είναι Γαλλίδα διαιτητής ποδοσφαίρου. Είναι στον Κατάλογο Διεθνών Διαιτητών της FIFA από το 2009 και έχει διαιτητεύσει αρκετούς αγώνες υψηλού επιπέδου. Έγινε η πρώτη γυναίκα που διαιτήτευσε έναν μεγάλο ευρωπαϊκό αγώνα ανδρών, το ΟΥΕΦΑ Σούπερ Καπ 2019 μεταξύ της Λίβερπουλ και της Τσέλσι, στις 14 Αυγούστου 2019.

## Σταδιοδρομία
Από το 2011, η Φραπάρ διαιτήτευσε σε αγώνες του Σαμπιονά Νασιονάλ, την τρίτη κατηγορία ανδρών του γαλλικού ποδοσφαίρου. 

Το 2014, έγινε η πρώτη γυναίκα που διαιτήτευσε στη Λιγκ 2, τη δεύτερη κατηγορία ανδρών του γαλλικού ποδοσφαίρου.

Επιλέχθηκε ως διαιτητής στο Παγκόσμιο Κύπελλο Ποδοσφαίρου Γυναικών του 2015 στον Καναδά.  

Στις 3 Δεκεμβρίου 2018, ορίστηκε να διαιτητεύσει στο Παγκόσμιο Κύπελλο Γυναικών του 2019 στη Γαλλία. Μετά την ολοκλήρωση της φάσης των 16, ανακοινώθηκε ότι η Φραπάρ είχε επιλεγεί ως μία από τους 11 διαιτητές που θα διατηρούταν για το υπόλοιπο της διοργάνωσης. Συνέχισε και ορίστηκε να διαιτητεύσει τον τελικό της διοργάνωσης που διεξήχθη στις 7 Ιουλίου 2019 μεταξύ των Ηνωμένων Πολιτειών και της Ολλανδίας. 

Τον Απρίλιο του 2019, ανακοινώθηκε ότι θα γίνει η πρώτη γυναίκα διαιτητής στη Λιγκ 1. Στις 28 Απριλίου 2019, διαιτήτευσε τον πρώτο αγώνα της στη Λιγκ 1 μεταξύ της Αμιάν και της Στρασμπούρ. 

Στις 2 Αυγούστου 2019, ανακοινώθηκε ότι η Φραπάρ ορίστηκε να διαιτητεύσει το ΟΥΕΦΑ Σούπερ Καπ 2019.

## Παραπομπές


## Εξωτερικοί σύνδεσμοι
* Προφίλ στο WorldFootball.net

Κατηγορία:Γάλλοι διαιτητές ποδοσφαίρου
Κατηγορία:Γυναίκες διαιτητές ποδοσφαίρου
Κατηγορία:Διαιτητές Παγκοσμίου Κυπέλλου Ποδοσφαίρου 2022
Γιώργος Ν. Δρόσος

Ο **Γιώργος Ν. Δρόσος** (1932 – Αθήνα, 18 Μαρτίου 2015) ήταν Έλληνας μουσικολόγος, βιογράφος και συγγραφέας.

Σπούδασε οικονομικά και εργάστηκε στο ναυτιλιακό κλάδο και τον τουρισμό.

Έργο ζωής αποτέλεσαν γι' αυτόν οι βιογραφίες των διάσημων μουσουργών Ρίχαρντ Βάγκνερ, Τζουζέπε Βέρντι, Αντόνιο Βιβάλντι, Γιόχαν Σεμπάστιαν Μπαχ, Εκτόρ Μπερλιόζ, Λούντβιχ βαν Μπετόβεν, Γιοχάνες Μπραμς, Βόλφγκανγκ Αμαντέους Μότσαρτ, Τζάκομο Πουτσίνι, Φραντς Σούμπερτ, Πιοτρ Ιλίτς Τσαϊκόφσκι, Γκέοργκ Φρίντριχ Χαίντελ, Γιόζεφ Χάιντν κ.ά. βασισμένες σε παλαιές και σύγχρονες πηγές, γραμμένες, όμως, με τρόπο που να απευθύνονται στο ευρύ αναγνωστικό κοινό.

## Παραπομπές


Κατηγορία:Έλληνες συγγραφείς του 21ου αιώνα
Κατηγορία:Έλληνες βιογράφοι
Αντώνιος Χωριατόπουλος

Ο **Αντώνιος Χωριατόπουλος** ήταν Έλληνας βιομήχανος και πολιτικός.

## Βιογραφικά στοιχεία

Ήταν ιδιοκτήτης της εταιρείας παιχνιδιών "Ελ Γκρέκο". Διετέλεσε Υφυπουργός Εθνικής Οικονομίας στην κυβέρνηση Παπαδόπουλου (1971 - 1973) και Υφυπουργός Εσωτερικών Περιφερειακός Διοικητής Αττικής και Νήσων στην κυβέρνηση Μαρκεζίνη.

Ήταν παντρεμένος με την Ειρήνη Σαλβάγου, εγγονή του Μιχαήλ Σαλβάγου.

## Παραπομπές


Κατηγορία:Οικογένεια Μπενάκη
Κατηγορία:Έλληνες υφυπουργοί Εθνικής Οικονομίας
Κατηγορία:Έλληνες υφυπουργοί Εσωτερικών, Περιφερειακοί Διοικητές Αττικής και Νήσων
Βόννη του Αρτουά

Η **Βόννη**, γαλλ. Bonne (1396 - 17 Σεπτεμβρίου 1425) από τον Οίκο του Αρτουά γεννήθηκε ως κόρη του κόμη του Ε και με τους γάμους της έγινε πρώτα κόμισσα του Νεβέρ και μετά δούκισσα της Βουργουνδίας. Έγινε επίτροπος του Νεβέρ ως κηδεμόνας του ανήλικου γιου της (1415-24).

## Βιογραφία
Ήταν η πρώτη κόρη του Φιλίππου κόμη του Ε και της Μαρίας των Βαλουά, κόρης του Ιωάννη δούκα του Μπερρύ.

Ο πρώτος σύζυγός της Φίλιππος Β΄ κόμης του Νεβέρ σκοτώθηκε στη μάχη του Αζινκούρ το 1415, πολεμώντας μαζί με τον κοντόσταυλο Κάρολο Α΄ των Αλμπρέ και τον Κάρολο ΣΤ΄ της Γαλλίας εναντίον του Ερρίκου Ε΄ της Αγγλίας.

Τότε ο γιος της Κάρολος Α΄ έγινε κόμης του Νεβέρ, ήταν όμως 1 έτους και η Μπόννη ανέλαβε επίτροπος ως το 1424. Η Μπόννη έγινε *κυρία του Ντρε* και *δέσποινα του Ουνταίν*, διαδεχόμενη τη θεία της Ιωάννα του Αρτουά. Παντρεύτηκε για 2η φορά, με τον ανιψιό τού Φιλίππου Β΄, τον Φίλιππο Γ΄ δούκα της Βουργουνδίας, του οποίου η πρώτη σύζυγος είχε αποβιώσει νέα και χωρίς απογόνους. Να μη συγχέεται με τη Μπόννη των Βαλουά-Βουργουνδίας (1379-1399), εκ πατρός θεία τού Φιλίππου Γ΄. Για τον γάμο χρειάστηκε ειδική άδεια από τον πάπα, καθώς κανονικά δεν επιτρεπόταν ένας να νυμφευτεί τη θεία του (εξ αγχιστείας ή εξ αίματος, τότε ήταν το ίδιο απαγορευτικό). Έπειτα από εννιάμισι μήνες η Μπόννη απεβίωσε στο Ντιζόν.

## Οικογένεια
Παντρεύτηκε πρώτα το 1413 τον Φίλιππο Β΄ των Βαλουά κόμη του Νεβέρ και είχε τέκνα:
* Κάρολος Α΄ 1414-1464, κόμης του Νεβέρ.
* Ιωάννης Β΄ 1415-1491, κόμης του Νεβέρ.

Το 1415 απεβίωσε ο Φίλιππος Β΄ και το 1424 η Μπόννη έκανε δεύτερο γάμο με τον ανιψιό του Φίλιππο Γ΄ των Βαλουά δούκα της Βουργουνδίας· δεν απέκτησαν τέκνα.

## Πρόγονοι





## Παραπομπές


## Πηγές
* Anne Curry, The Battle of Agincourt: Sources and Interpretations, (The Boydell Press, 2002), 344.
* Jules Michelet, Louis XI Et Charles Le Téméraire, ed. E. Renault, (Clarendon Press, 1907), 104.
* Richard Vaughan, Philip the Good: The Apogee of Burgundy, (The Boydell Press, 2010), 8.

## Εξωτερικοί σύνδεσμοι
* 

Κατηγορία:Οίκος του Αρτουά
Κατηγορία:Δούκισσες της Βουργουνδίας
Δημήτριος Τερτίπης

Ο **Δημήτριος Τερτίπης** ήταν Έλληνας πολιτικός και αξιωματικός του στρατού.

## Βιογραφικά στοιχεία

Αδελφός του ήταν ο Κωνσταντίνος Τερτίπης. Εξελέγη πρώτη φορά βουλευτής Καρδίτσας στις εκλογές του 1881 και επανεξελέγη σε αυτές του 1885, ως βουλευτής Τρικάλων στις εκλογές του 1890, και πάλι ως βουλευτής Καρδίτσας, στις εκλογές του 1892, του 1895, του 1899, του 1902 και του 1906.

## Παραπομπές


Κατηγορία:Βουλευτές Τρικάλων
Κατηγορία:Βουλευτές Καρδίτσας
Αικατερίνη της Γαλλίας (Κόμισσα του Σαρολαί)

Η **Αικατερίνη**, γαλλ. Catherine (1428 - 13 Ιουλίου 1446) από τον Οίκο των Βαλουά γεννήθηκε πριγκίπισσα της Γαλλίας και με τον γάμο της έγινε κόμισσα του Σαρολαί.

## Βιογραφία
Ήταν η δεύτερη κόρη του Καρόλου Ζ΄ της Γαλλίας και της Μαρίας των Βαλουά, κόρης του Λουδοβίκου Β΄ δούκα του Ανζού.

Ο γάμος της ήταν μέρος της συνθήκης του Αρράς μεταξύ της Γαλλίας και της Βουργουνδίας του 1438: θα παντρευόταν τον Κάρολο τότε κόμη του Σαρολαί. Το επόμενο έτος έγινε η μνηστεία και το 1439 ο γάμος στο Μπλουά. Η Αικατερίνη ήταν 12 ετών και ο Κάρολος 7 ετών. Λόγω της μικρής ηλικίας της, δόθηκε στη φροντίδα της μητέρας τού Καρόλου, της Ισαβέλλας των Αβίς και οι δύο τους τα πήγαιναν καλά: η Ισαβέλλα την είχε ως κόρη.

Η Αικατερίνη περιγράφεται ως έξυπνη, ευγενής, γοητευτική και αρεστή στη Βουργουνδία. Όμως η Αυλή της Βουργουνδίας είχε επίσημη, επίπονη εθιμοτυπία, την πιο επιτηδευμένη στην Ευρώπη· επιπρόσθετα η Αικατερίνη έπρεπε να ταξιδεύει συχνά από τη Βουργουνδία στις Κάτω Χώρες, που το ψυχρό τους κλίμα έβλαψε τη λεπτή υγεία της. Το 1446 ασθένησε από κρυολόγημα και απεβίωσε από φυματίωση. Ήταν 18 ετών· ο Κάρολος έγινε αργότερα δούκας της Βουργουνδίας· νυμφεύτηκε άλλες δύο φορές.

## Οικογένεια
Παντρεύτηκε το 1439 τον Κάρολο των Βαλουά τότε κόμη του Σαρολαί· δεν απέκτησε απογόνους.

## Πρόγονοι

## Παραπομπές


## Πηγές
* Ruth Putnam, “Charles the Bold”
* Aline S. Taylor, “Isabel of Burgundy: The Duchess Who Played Politics in the Age of Joan of Arc, 1397-1471”

Κατηγορία:Οίκος των Βαλουά
Άρνη (Θεσσαλία)

Η **Άρνη** () ήταν η κύρια πόλη των Αιολών Βοιωτών στην αρχαία Θεσσαλία. Λέγεται ότι η πόλη ονομάστηκε από τη μυθολογική Άρνη, κόρη του Αιόλου. Επίσης, λέγεται ότι η πόλη ιδρύθηκε τρεις γενιές πριν τον Τρωικό Πόλεμο. Σύμφωνα με τον Θουκυδίδη, οι Θεσσαλοί έδιωξαν τους Αιωλιούς Βοιωτούς από την Άρνη εξήντα χρόνια μετά τον Τρωικό πόλεμο και εγκαταστάθηκαν στη Βοιωτία , ενώ άλλοι συγγραφείς θεωρούν ότι η θεσσαλική Άρνη ιδρύθηκε από Βοιωτούς, οι οποίοι είχαν εκδιωχθεί από την πατρίδα τους από τους Πελασγούς. 

Αργότερα ο Στέφανος του Βυζαντίου έγραψε ότι το Κιέριο κατέλαβε την Άρνη. Η θεωρία έγινε αποδεκτή από τον Γουίλιαμ Σμιθ, ο οποίος έζησε στον 19ο αιώνα. Ο άτλας Μπάρινγκτον επίσης αποδέχεται την θεωρία του Στεφάνου του Βυζαντίου ενώ άλλοι τοποθετούν την θέση της Άρνης κοντά στο Κιέριο. Εάν η Άρνη ταυτίζεται με το Κιέριο, τότε βρίσκεται στον Πύργο Κιερίου στη δημοτική ενότητα της Άρνης του δήμου Σοφάδων. Ο Ψηφιακός Άτλαντας της Ρωμαϊκής Αυτοκρατορίας του πανεπιστημίου του Λουντ τοποθετεί την Άρνη στη Μαγούλα Μακριά.

## Παραπομπές

Κατηγορία:Εγκαταλελειμμένοι οικισμοί στην Ελλάδα
Κατηγορία:Πόλεις της αρχαίας Θεσσαλίας
Αρίστων της Μακεδονίας

Ο **Αρίστων** (αρχαία ελληνικά: Ἀρίστων) ήταν μακεδόνας αξιωματικός του ιππικού στη μάχη των Γαυγαμήλων. Η μοίρα του ήταν σταθμευμένη ανάμεσα σε αυτές του Γλαυκία και του Σώπολι. 

## Βιβλιογραφία

* Who's who in the age of Alexander the Great: prosopography of Alexander's empire  

Κατηγορία:Αρχαίοι Μακεδόνες
Πολυδάμας της Μακεδονίας

Ο **Πολυδάμας** ήταν εταίρος Μακεδονικής ή Θεσσαλικής καταγωγής. Ήταν ο φρουρός του Παρμενίωνα και υπηρετούσε στην μοίρα των Φαρσάλων. Κάποια στιγμή αργότερα, ο Μέγας Αλέξανδρος του ανέθεσε την αποστολή να πάει να σκοτώσει τον Παρμενίωνα, ωστόσο ο Πολυδάμας, μόλις έφτασε για να εκτελέσει την αποστολή, λιντσαρίστηκε (αλλά επέζησε) από τα στρατεύματα του Παρμενίωνα. 

## Παραπομπές
* Who's Who in the Age of Alexander the Great by Waldemar Heckel 

Κατηγορία:Αρχαίοι Μακεδόνες
Σώπολις της Μακεδονίας

Ο **Σώπολις**, γιος του Ερμόδορου, ήταν αρχαίος Μακεδόνας ίππαρχος από την Αμφίπολη. Ήταν ίππαρχος τουλάχιστον από την τριβαλλιανή εκστρατεία του Μεγάλου Αλεξάνδρου, η οποία έλαβε χώρα το 335 π.Χ. Η φήμη του ότι ανήκε στην Μακεδονική αριστοκρατία επιβεβαιώνεται όχι μόνο από το ότι ήταν σημαντικός αρχηγός του ιππικού, αλλά και από το γεγονός το ότι ο γιος του, Ερμόλαος, ήταν υπηρέτης του Μεγάλου Αλεξάνδρου το 327 π.Χ. Ο Ερμόλαος εκτελέστηκε κατηγορούμενος για απόπειρα ανθρωποκτονίας κατά του Αλεξάνδρου. 

## Δείτε επίσης

* Αρίστων της Μακεδονίας

## Βιβλιογραφία

* Who's Who in the Age of Alexander the Great by  Waldemar Heckel 

Κατηγορία:Αρχαίοι Μακεδόνες
Τιμάνθης της Πέλλας

Ο **Τιμάνθης** της Πέλλας ήταν αρχαίος Μακεδόνας αξιωματικός. Ήταν γιος του Παντιάδη και τριηράρχης στον στόλο του Νέαρχου κατά την εκστρατεία στον Υδάσπη το 326 π.Χ. 

## Βιβλιογραφία
* Who's Who in the Age of Alexander the Great by  Waldemar Heckel 

Κατηγορία:Αρχαίοι Μακεδόνες
Κατηγορία:Τριήραρχοι του στόλου του Νεάρχου
Σίδη (Αινιάνων)

Η **Σίδη** () ήταν οικισμός και οχυρό των Αινιάνων στην αρχαία Θεσσαλία.

Η Σίδη βρίσκεται στην ίδια τοποθεσία με το σύγχρονο χωριό Τσοπαλάδες.

## Παραπομπές

Κατηγορία:Εγκαταλελειμμένοι οικισμοί στην Ελλάδα
Κοροφαίοι

Οι **Κοροφαίοι** () ήταν πόλις (πόλη-κράτος) στην Αινίδα της αρχαία Θεσσαλία.

Η θέση των Κοροφαίων είναι άγνωστη.

## Παραπομπές

Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Ερυθραί (Αινιάνων)

Οι **Ερυθραί**, στα σύγχρονα ελληνικά **Ερυθρές** () ήταν πόλη των Αινιάνων, οι οποίοι ζούσαν στην αρχαία Θεσσαλία.

Η τοποθεσία των Ερυθρών βρίσκεται πιθανώς κοντά στο Φραντζί.

## Παραπομπές

Κατηγορία:Εγκαταλελειμμένοι οικισμοί στην Ελλάδα
Σύμαιθα

Ο **Σύμαιθα** () ήταν μια πόλη στην αρχαία Θεσσαλία. Η θέση της Σύμαιθας είναι άγνωστη προς το παρόν.

## Παραπομπές

Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Γκέτο του Βαρώνου Χιρς

μικρογραφία|280x280εσ|Σήμανση για την ύπαρξη του Γκέτο του Βαρώνου Χιρς στον παλιό σιδηροδρομικό της Θεσσαλονίκης,  το σημείο από όπου αναχωρούσαν τα τρένα για τα στρατόπεδα του θανάτου
Το **γκέτο του Βαρώνου Χιρς** ή **στρατόπεδο μεταφοράς Βαρώνου Χιρς** ήταν γκέτο και γερμανικό στρατόπεδο διέλευσης στη Θεσσαλονίκη. Χρησιμοποιήθηκε ως το κεντρικό στρατόπεδο μεταφοράς Εβραίων της Ελλάδας στο στρατόπεδο συγκέντρωσης Άουσβιτς-Μπίρκεναου. 

Τον Φεβρουάριο του 1943,περίπου δύο χρόνια μετά την εισβολή των Γερμανικών δυνάμεων στην πόλη της Θεσσαλονίκης, οι γερμανικές αρχές συγκέντρωσαν τους Εβραίους  σε δύο γκέτο, ένα στα ανατολικά και ένα στα δυτικά της πόλης, στην περιοχή Βάρων ντε Χιρς. Τους ομαδοποίησαν σε εκείνη τη περιοχή των δυτικών συνοικιών, κοντά στο παλιό σιδηροδρομικό σταθμό, ώστε να είναι έτοιμοι για την επικείμενη απέλαση τους. Στις 4 Μαρτίου 1943 ολοκληρώθηκε η περίφραξη του διαμετακομιστικού στρατοπέδου στη μικρή συνοικία του Βαρώνου Χιρς. Μία επιζήσασα του Ολοκαυτώματος εξιστόρησε αργότερα:

Στο γκέτο που περιβάλλονταν από συρματοπλέγματα και πύργους ελέγχου περισσότερες από 2.000 Εβραίοι γυναίκες, άνδρες και παιδιά είχαν στριμωχτεί σε 593 δωμάτια. Οι ασθένειες και το έγκλημα ήταν ανεξέλεγκτες. Ένας 23χρονος Γερμανός αξιωματικός των SS ήταν τεχνικά υπεύθυνος για το γκέτο. Όμως, ο Εβραίος συνεργάτης των Ναζί Βιτάλ Χασόν φαίνεται ότι έλεγχε τι γινόταν στο γκέτο και εκτελούσε τις διαταγές των κατακτητών. Μεταπολεμικά το 1946 συνελήφθη, καταδικάστηκε σε θάνατο και εκτελέστηκε.

Στις 15 Μαρτίου 1943, οι Γερμανοί άρχισαν να εκτοπίζουν Εβραίους από τη Θεσσαλονίκη. Οι μεταγωγές ξεκίνησαν με ένα κόλπο των Γερμανικών δυνάμεων: από τα τελευταία χρήματα που είχαν απομείνει στους εγκλείστους ,κάθε οικογενειάρχης εδικαιούτο μία «επιταγή» των 600 ζλότι προς εξαργύρωση στην «καινούργια πατρίδα». Κάθε τρεις ημέρες, τρένα γεμάτα με περίπου 2.000 Εβραίους κατευθυνόταν προς το στρατόπεδο Άουσβιτς-Μπίρκεναου. Με την άφιξή της πρώτης μεταγωγής στο Άουσβιτς ,οι  περίπου 2400 εκτοπισμένοι πέρασαν από «επιλογή» και μόνο ο πιο σκληροί καταγράφηκαν και εισήχθησαν στο στρατόπεδο ,καθώς οι υπόλοιποι οδηγήθηκαν για εξόντωση στους θαλάμους αερίων.Μέχρι το καλοκαίρι του 1943, οι γερμανικές αρχές είχαν απελάσει 46.091 Εβραίους.Περίπου 500 Εβραίοι απέφυγαν να απελαθούν  δραπετεύοντας στα κοντινά βουνά, όπου ενώθηκαν με ομάδες ανταρτών που πολεμούσαν τους Γερμανούς.Κάποιοι άλλοι πιο «προνομιούχοι Εβραίοι» (αξιωματούχοι της κοινότητας ,καθώς και Εβραίοι ισπανικής υπηκοότητας) στάλθηκαν στο στρατόπεδο του Μπέργκεν Μπέλζεν στο οποίο δεν συνέβαινε τουλάχιστον συστηματική θανάτωση ,έτσι ώστε τελικά πολλοί επέζησαν και απελευθερώθηκαν αργότερα από τους Βρετανούς. 

Η Θεσσαλονίκη έχασε το 94% του εβραϊκού πληθυσμού της στο Ολοκαύτωμα.   

Σήμερα κάθε χρόνο τη δεύτερη ή τρίτη Κυριακή του Μαρτίου πραγματοποιείται με πρωτοβουλία του Δήμου Θεσσαλονίκης και της Ισραηλιτικής Κοινότητας Θεσσαλονίκης πορεία μνήμης από την Πλατεία Ελευθερίας μέχρι το παλιό σιδηροδρομικό σταθμό και το σημείο που αναχωρούσαν τα τρένα για τα στρατόπεδα συγκέντρωσης.    

## Παραπομπές

Κατηγορία:Ιστορία της Θεσσαλονίκης
Πολυκράτης (σοφιστής)

Ο **Πολυκράτης** (έζησε περίπου το 440-370 π.Χ. και άκμασε στις αρχές του 4ου αιώνα π.Χ.) ήταν Αθηναίος σοφιστής. Αργότερα μετακόμισε στην Κύπρο.

## Έργα
Έγραψε ένα έργο για τον Σωκράτη κάποια στιγμή στην δεκαετία του 390 π.Χ.

Ο ποιητής Αισχρίων της Σάμου ισχυρίζεται ότι ο Πολυκράτης ήταν συγγραφέας ενός εγχειριδίου για το σεξ, ενώ ο τίτλος του συγγραφέα του εγχειριδίου αποδίδεται παραδοσιακά στον Φιλαίνη της Σάμου.

## Παραπομπές


Κατηγορία:Αρχαίοι Αθηναίοι
Φυλακή (Ήπειρος)

Η **Φυλακή** ήταν πόλη της Μολοσσίας στην αρχαία Ήπειρο. Η τοποθεσία της Φυλακής είναι άγνωστη.

## Παραπομπές


## Πηγές

Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Μαρία της Αυστρίας (1528-1603)

Η **Μαρία** (γερμ. *Maria*, 21 Ιουνίου 1528 - 26 Φεβρουαρίου 1603) από τον Οίκο των Αψβούργων γεννήθηκε ως κόρη του Αυτοκράτορα της Αγίας Ρωμαϊκής Αυτοκρατορίας. Με τον γάμο της έγινε αυτοκράτειρα της Αγίας Ρωμαϊκής Αυτοκρατορίας.

## Βιογραφία
Ήταν η πρώτη κόρη του Καρόλου Ε΄ της Αγίας Ρωμαϊκής Αυτοκρατορίας (''Καρόλου Α΄ της Ισπανίας'') και της Ισαβέλλας των Αβίς, κόρης του Εμμανουήλ Α΄ της Πορτογαλίας.

Γεννήθηκε στη Μαδρίτη και μεγάλωσε μεταξύ Τολέδο και Βαγιαδολίδ με τα αδέλφια της Φίλιππο και Ιωάννα. Αν και ο πατέρας τους έλειπε λόγω των καθηκόντων του, τα τρία αδέλφια έκτισαν ισχυρούς οικογενειακούς δεσμούς. Η Μαρία και ο Φίλιππος μοιραζόταν κοινές αντιλήψεις και πολιτικές, που τις κράτησαν στην υπόλοιπη ζωή τους.

Στα 20 έτη της παντρεύτηκε τον εξάδελφό της Μαξιμιλιανό. Απέκτησαν 16 τέκνα και έμειναν 28 έτη παντρεμένοι. Ενόσω ο πατέρας τους ήταν απασχολημένος με τις υποθέσεις της Γερμανίας, η Μαρία και ο Μαξιμιλιανός ενεργούσαν ως αντιβασιλείς κατά την απουσία του Φιλίππου. Μόλις το 1552 το ζεύγος μετακινήθηκε για να ζήσει στην Αυλή του πατέρα του Μαξιμιλιανού, στη Βιέννη.

Το 1558 η Μαρία επέστρεψε στη Μαδρίτη και ενήργησε ως αντιβασίλισσα της Ισπανίας κατά την απουσία του αδελφού της Φιλίππου Β΄ το διάστημα 155-61.

## Οικογένεια
Παντρεύτηκε το 1548 τον Μαξιμιλιανό Β΄ της Αγίας Ρωμαϊκής Αυτοκρατορίας. Απέκτησε τέκνα:
* Άννα (1549 - 1580), παντρεύτηκε τον Φίλιππο Β΄ της Ισπανίας.
* Φερδινάνδος (1551 - 1552).
* Ροδόλφος Β΄ (1552 - 1612), Αυτοκράτορας της Αγίας Ρωμαϊκής Αυτοκρατορίας.
* Ερνέστος (1553 - 1595), κυβερνήτης των Κάτω Χωρών.
* Ελισάβετ (1554 - 1592), παντρεύτηκε τον Κάρολο Θ΄ της Γαλλίας.
* Μαρία (1555 - 1556).
* Ματθίας (1557 - 1619), Αυτοκράτορας της Αγίας Ρωμαϊκής Αυτοκρατορίας.
* γιος (20 Οκτωβρίου 1557), θνησιγενής.
* Μαξιμιλιανός Γ΄ (1558 - 1618), Αρχιδούκας της Πέραν Αυστρίας.
* Αλβέρτος Ζ΄ (1559 - 1621), Αρχιδούκας της Κάτω και Άνω Αυστρίας, κυβερνήτης των Κάτω Χωρών. 
* Βεγκέσλαος (1561 - 1578).
* Φρειδερίκος (1562 - 1563).
* Μαρία (19 Φεβρουαρίου - 24 Μαρτίου 1564).
* Κάρολος (1565 - 1566).
* Μαργαρίτα (1567 - 1633), μοναχή.
* Ελεονώρα (1568 - 1580).

## Πρόγονοι


## Παραπομπές


## Πηγές
* Nadine Akkerman (2013). The Politics of Female Households: Ladies-In-Waiting Across Early Modern Europe.
* Cárdenas, Fabricio (2014). 66 petites histoires du Pays Catalan [66 Little Stories of Catalan Country] (in French). Perpignan: Ultima Necat. ISBN 978-2-36771-006-8. OCLC 893847466.
* Sánchez, p. 91.

Κατηγορία:Αυτοκράτειρες της Αγίας Ρωμαϊκής Αυτοκρατορίας
Κατηγορία:Οίκος των Αψβούργων
Κατηγορία:Βασιλομήτωρ
Κατηγορία:Πριγκίπισσες της Αυστρίας
Κατηγορία:Ισπανίδες Ινφάντας
Κατηγορία:Βασίλισσες της Ιταλίας
Κατηγορία:Βασίλισσες της Γερμανίας
Χένρι Χάιμλιχ

Ο **Χένρι Χάιμλιχ** (**Henry Judah Heimlich**, Ουίλμινγκτον, Ντέλαγουερ, 3 Φεβρουαρίου 1920 - Σινσινάτι, Οχάιο, 17 Δεκεμβρίου 2016) ήταν Αμερικανός (εβραϊκής καταγωγής) θωρακοχειρουργός ιατρός, ιατρικός ερευνητής και συγγραφέας. Είναι ευρύτατα γνωστός για την επινόηση μίας μεθόδου (Λαβή Χάιμλιχ, 1974) χάρις στην οποία είναι δυνατόν να αποφευχθεί ο πνιγμός ατόμου λόγω απόφραξης της αναπνευστικής του οδού από ξένο σώμα.

Ο Χάιμλιχ σπούδασε στο New Rochelle High School (απόφοιτος του 1937) και στο Κολέγιο Cornell (απόφοιτος του 1941) και δύο χρόνια αργότερα απέκτησε την Πανεπιστημιακή ιατρική ειδικότητα. Εργάστηκε στο Νοσοκομείο Montefiore του Μπρονξ από το 1950 και το 1955 επινόησε μία χειρουργική μέθοδο για τη θεραπεία του οισοφάγου Επίσης εφηύρε μία συσκευή ("Heimlich Chest Drain Valve") για την αφαίρεση (παρακέντηση) υγρού και αέρα από ανοικτά τραύματα του θώρακα, η οποία χρησιμοποιήθηκε στα Αμερικανικά νοσοκομεία. Η διάσημη τεχνική του ("Heimlich maneuver") για την αποφυγή του πνιγμού δημοσιεύτηκε στην εφημερίδα "Emergency Medicine" και έλαβε μεγάλη προβολή, ο ίδιος δε απόκτησε φήμη και αναγνώριση. Μεταγενέστερες, ωστόσο, επινοήσεις του δεν έτυχαν ανάλογης αποδοχής.

Το 1984 τιμήθηκε με το βραβείο Albert Lasker. Βραβεύτηκε, επίσης, από την Αμερικανική Χειρουργική Κοινότητα (1981) και από την Αμερικανική Ακαδημία (1985).

## Παραπομπές


## Πηγές
* Βιογραφία του Χένρι Χάιμλιχ στην Britannica (Patricia Bauer)

## Εξωτερικοί σύνδεσμοι
* Biography page at the Heimlich Institute
* Henry Heimlich Archival Collection Finding Aid
* Peter Heimlich's critical website

Κατηγορία:Αμερικανοί ιατροί
Μαρία δε λα Θέρδα

Η **Μαρία του Αλανσόν**, (Ισπανική γλώσσα : *Maria*,  1319 - 13 Μαρτίου 1375) από τον Οίκο των Ιβρέα-Καστίλης γεννήθηκε ως κόρη της κόμισσας της Λάρα και με τον γάμο της έγινε κόμισσα του Αλανσόν. Ήταν η τρίτη κόρη του Φερδινάνδου δε λα Θέρδα και της Χουάνα Νιούνιεθ δε Λάρα, κόμισσας της Λάρα, κόρης του Χουάν Νούνιεθ Α΄ δε Λάρα κυρίου των Λέρμα, Αμάγια, κ.ά. Αδέλφια της ήταν ο Χουάν Νούνιεθ Γ΄ και η Μπλάνκα. Σε ηλικία 3 ετών η Μαρία έχασε τον πατέρα της, ενώ η μητέρα της απεβίωσε 29 χρόνια αργότερα (1351). Ο πρώτος γάμος της έγινε στο Πουασύ με τον Κάρολο κύριο του Ετάμπ. Αυτός απεβίωσε ένα έτος μετά, αφήνοντας τη 17ετή Μαρία με δύο παιδιά. Τρεις μήνες μετά η Μαρία παντρεύτηκε για δεύτερη φορά με τον Κάρολο Β΄ κόμη του Αλανσόν, ο οποίος 9 έτη μετά σκοτώθηκε στη μάχη του Κρεσύ. Απεβίωσε στο Παρίσι 56 ετών και τάφηκε δίπλα στον 2ο σύζυγό της στην -τώρα κατεστραμμένη- μονή των Ιακωβίνων. Τα επιτύμβια γλυπτά των δύο, βρίσκονται στη Βασιλική Σαιν-Ντενί.

## Οικογένεια
Παντρεύτηκε πρώτα το 1335 τον Κάρολο των Εβρέ κύριο του Ετάμπ και είχε τέκνα:
* Λουδοβίκος 1336-1400, κόμης του Ετάμπ.
* Ιωάννης 1336-μετά το 1373.

Το 1336 απεβίωσε ο Κάρολος και η Μαρία έκανε, τρεις μήνες μετά, δεύτερο γάμο με τον Κάρολο Β΄ των Βαλουά κόμη του Αλανσόν και είχε τέκνα:
* Κάρολος Γ΄ 1337-1375, κόμης του Αλανσόν.
* Φίλιππος 1338-1397, αρχιεπίσκοπος του Ρουέν, επίσκοπος του Μπωβαί, της Όστια, της Σαμπίνα.
* Ισαβέλλα 1342-1379, μοναχή.
* Ροβέρτος 1344-1377, κόμης του Περς.

### Πρόγονοι



## Παραπομπές


## Πηγές
* Doubleday, Simon R. (2001). The Lara Family: Crown and Nobility in Medieval Spain. Harvard University Press.

Κατηγορία:Καστιλιανός Οίκος της Ιβρέας
Κατηγορία:Κόμισσες του Αλανσόν
Αρχιμανδρίτης Ιωακείμ Λιούλιας

Ο **Αρχιμανδρίτης Ιωακείμ Λιούλιας** (1919 -1943) συμμετείχε στην Εθνική Αντίσταση με το ΕΑΜ στη διάρκεια της Κατοχής και εκτελέστηκε από τους Γερμανούς, το καλοκαίρι του 1943, στη Θεσσαλονίκη.

## Βιογραφικό
Ο Ιωακείμ Λιούλιας γεννήθηκε το 1919, στον Κρόκο Κοζάνης. Ο πατέρας του ήταν αρχικά δάσκαλος σε διάφορα χωριά στη Μακεδονία και στη συνέχεια έγινε ιερέας και εγκαταστάθηκε στο Kρόκο. Ο Ιωακείμ Λιόλιος αφού τελείωσε το γυμνάσιο πήγε στην Κωνσταντινούπολη για να σπουδάσει στη Θεολογική Σχολή της Χάλκης. Αφού αποφοίτησε με άριστα επέστρεψε στη Μακεδονία και διορίστηκε ιεροκήρυκας στη Μητρόπολη Σερβίων και Κοζάνης. 

Μετά την ολοκλήρωση της στρατιωτικής του θητείας, στη διάρκεια της οποίας υπηρέτησε ως έφεδρος ανθυπολοχαγός πεζικού,  χειροτονήθηκε διάκονος και το 1939 μετατέθηκε στην Αθήνα, έγινε ιερέας και στη συνέχεια έλαβε το οφίκιο του αρχιμανδρίτη. Στον Ελληνοϊταλικό Πόλεμο του 1940 υπηρέτησε στη 15η μεραρχία πεζικού ως στρατιωτικός ιερέας με το βαθμό του Λοχαγού. 

Στη διάρκεια της Κατοχής ήταν Ιεροκήρυκας αρχικά στην Μητρόπολη Γρεβενών και στη συνέχεια στη Μητρόπολη Κοζάνης. Πήρε μέρος στην Αντίσταση  και  με τις παρεμβάσεις του έσωσε πολλούς κατοίκους της Κοζάνης και της ευρύτερης περιοχής. Είχε επαφές με καπετάνιους της Εθνικής Αντίστασης και τους έδινε πληροφορίες για τις κινήσεις των κατοχικών στρατευμάτων. Όταν έγινε γνωστό ότι οι Γερμανοί είχαν πληροφορηθεί για τη δράση του τού πρότειναν να φύγει στο βουνό αλλά αυτός αρνήθηκε για να μη θέσει σε κίνδυνο τους κατοίκους. 

Στις 5 Μάιου 1943 ο Αρχιμανδρίτης Ιωακείμ Λιούλιας συνελήφθη από τους Γερμανούς και στάλθηκε στις φυλακές «501» της Γκεστάπο στη Θεσσαλονίκη όπου ανακρίθηκε και υπέστη βασανιστήρια. Εκτελέστηκε στις 2 Ιουλίου 1943 στο χώρο της πλινθοποιίας Παπαγεωργίου, στην περιοχή των Σφαγείων μαζί με άλλους 49 κρατούμενους από το Γεντί-Κουλέ και το στρατόπεδο Παύλου Μελά (σύμφωνα με δημοσίευμα της εφημερίδας Μακεδονία, στο φύλλο της 9ης Απριλίου 1945, οι εκτελεσθέντες ήταν 49 και όχι 50 καθώς ένας από τους κρατούμενους που επρόκειτο να εκτελεστεί κατάφερε να ξεφύγει. Η εκδοχή αυτή ενισχύεται από το γεγονός ότι στο Ληξιαρχείο Θεσσαλονίκης καταγράφηκαν 49 ονόματα εκτελεσμένων και όχι 50). Το όνομά του έχει δοθεί σε οδούς στην ανατολική Θεσσαλονίκη και στη Κοζάνη και στον Πολιτιστικό Σύλλογο Κρόκου Κοζάνης.

## Παραπομπές


Κατηγορία:Έλληνες αντιστασιακοί
Μαρία της Βρετάνης, κυρία του Λα Γκερς

Η **Μαρία**, γαλλ. Marie (18 Φεβρουαρίου 1391 - 18 Δεκεμβρίου 1446) από τον Οίκο του Ντρε γεννήθηκε ως κόρη του δούκα της Βρετάνης και ήταν κυρία του Γκερς. Με τον γάμο της έγινε κόμισσα, μετέπειτα δούκισσα, του Αλανσόν.

## Βιογραφία
Ήταν η πρώτη κόρη του Ιωάννη Δ΄ δούκα της Βρετάνης και της Ιωάννας των Εβρέ, κόρης του Καρόλου Β΄ της Ναβάρρας.

## Οικογένεια
Παντρεύτηκε το 1396 τον Ιωάννη Α΄ των Βαλουά κόμη, μετέπειτα δούκα, του Αλανσόν και είχε τέκνα:
* Ιωάννης Β΄ 1409-1476, κόμης του Αλανσόν.
* Καρλόττα 1413-1436, μοναχή.

## Πρόγονοι

## Παραπομπές


## Πηγές
* Anselme de Sainte-Marie. Histoire généalogique et chronologique de la Maison Royale de France: le tout dressé sur les titres originaux. Amsterdam: Chatelain, 1713.
* Bell, Susan Groag. "Medieval Women Book Owners: Arbiters of Lay Piety and Ambassadors of Culture". Signs 7, no. 4 (1982): 742–768. [1] (accessed August 26, 2014).

Κατηγορία:Οίκος του Ντρε
Λασθένεια η Μαντινική

Η **Λασθένεια** η Μαντινική ήταν μία από τις φοιτήτριες της σχολής του Πλάτωνα.

Γεννήθηκε στην Μαντινεία, μια αρχαία πόλη της Αρκαδίας. Σπούδασε στην Ακαδημία του Πλάτωνα μεταμφιεσμένη σε άνδρα. Μετά τον θάνατο του Πλάτωνα συνέχισε τις σπουδές της στον Σπεύσιππο, ανιψιό του Πλάτωνα. Επίσης λέγεται ότι είχε σχέση με τον Σπεύσιππο.

Ένα θραύσμα παπύρου από τον Οξύρρυγχο αναφέρει μια γυναίκα αγνώστων στοιχείων που σπούδασε με καθηγητές τον Πλάτωνα, τον Σπεύσιππο και τον Μενέδημο της Ερέτριας. Ένα απόσπασμα στον πάπυρο αναγράφει ότι "στην εφηβεία της ήταν υπέροχη και γεμάτη αμελέτητης χάρης". Αυτή η γυναίκα είναι μάλλον η Λασθένεια ή η Αξιοθέα Φλιασεία.

## Παραπομπές


Κατηγορία:Αρχαίοι Αρκάδες
Κατηγορία:Ακαδημεικοί φιλόσοφοι
Ηλιακή έκλειψη της 3ης Νοεμβρίου 2013

Μια ολική έκλειψη ηλίου στις 3 Νοεμβρίου 2013. Ήταν μια υβριδική έκλειψη Ήλιου με μέγεθος 1.0159, καθώς πάνω από τον δυτικό Ατλαντικό Ωκεανό κατά την ανατολή ήταν ορατή ως μια δακτυλιοειδή έκλειψη, και στο υπόλοιπο "μονοπάτι" της έκλειψης, ήταν ορατή ως μία μικρή ολική ηλιακή έκλειψη. 

## Που ήταν ορατή
Η ολικότητα ήταν ορατή από τον βόρειο Ατλαντικό Ωκεανό (ανατολικά της Φλόριντα) από την Αφρική (Γκαμπόν,Δημοκρατία του Κονγκό, Κονγκό, Ουγκάντα, Νότιο Σουδάν, Κένυα, Αιθιοπία, Σομαλία ), με μέγιστη διάρκεια 1 λεπτού και 39 δευτερολέπτων, σε μία περιοχή του Ατλαντικού Ωκεανού νότια της Ακτής Ελεφαντοστού και της Γκάνας.  

Περιοχές που η έκλειψη ήταν ορατή ως μερική ήταν, η ανατολική ακτή της Βόρειας Αμερικής, η νότια Γροιλανδία, οι Βερμούδες, τα νησιά της Καραϊβικής, η Κόστα Ρίκα, ο Παναμάς, τα βόρεια τμήματα της Νότιας Αμερικής, σχεδόν όλη η αφρικανική ήπειρος, η Ιβηρική χερσόνησος, η Ιταλία, η Ελλάδα(μόλις 5% στην Κρήτη, κάτω από 1% στην Βόρεια Ελλάδα), η Μάλτα, η Νότια Ρωσία, η Καυκασία, η Τουρκία και η Μέση Ανατολή. 

Αυτή η ηλιακή έκλειψη συνέβη ταυτόχρονα με το Grand Prix του Αμπού Ντάμπι πριν από το ηλιοβασίλεμα κατά τη διάρκεια του αγώνα της Φόρμουλα Ένα.  

## Προσομοίωση έκλειψης

## Φωτογραφίες

Αρχείο:Trick or treat? (10649874944).jpg|Πανοραμική άποψη από το Agüimes, Λας Πάλμας κατά τη διάρκεια της έκλειψης

Αρχείο:12.34 UTC, SEEN AT 3.5 N - 11.7 W OFFSHORE MONROVIA, LIBERIA --- 13 MINUTES BEVOR TOTAL SOLAR ECLIPSE (10669665243).jpg|Προσομοίωση της έκλειψης στην Μονρόβια, Λιβερία στις 12:34 UTC, 13 λεπτά πριν από την ολικότητα
Αρχείο:Ottawa Partial Solar Eclipse-0026 (10644410965).jpg|Από την Οττάβα, στον Καναδά την ανατολή του ηλίου, 11:24 UTC
Αρχείο:Solar Eclipse of November 3, 2013 (14957467070).jpg|Από το Liberty State Park, Νιου Τζέρσεϊ με την ανατολή του ηλίου, 11:37 UTC
Αρχείο:D.C. eclipsed in hybrid solar event (10696089826).jpg|Από το Arlington, Βιρτζίνια με την ανατολή του ηλίου, 11:40 UTC
Αρχείο:2013 Nov 3 Eclipse - 2 (10653817184).jpg|Από τη Μελβούρνη, Φλόριντα την ανατολή του ηλίου, 11:45 UTC
Αρχείο:Eclipse Solar Parcial 2013 Nov 03 (10644720316).jpg|Μερική έκλειψη από την Λας Πάλμας, Κανάρια Νησιά, 12:01 UTC
Αρχείο:Eclipse Solar (10645393256).jpg|Μερική έκλειψη από το Bayeux, Βραζιλία, 12:35 UTC
|Μερική έκλειψη από την Άκκρα, Γκάνα, 12:50 UTC
Αρχείο:2013 Solar Eclipse Libreville.JPG|Μερική έκλειψη από Λιμπρεβίλ, Γκαμπόν, 13:42 UTC.
Αρχείο:Solar eclipse of 2013 november 3 near Lake Turkana partial.jpg|Μερική έκλειψη από τη λίμνη Τουρκάνα, Κένυα, 13:54 UTC
Αρχείο:Eclipse (10647890635).jpg|Από το Triolet, Μαυρίκιος στο ηλιοβασίλεμα, 14:18 UTC
Αρχείο:Solar Eclipse (10655811536).jpg|Από το Bunia, ΛΔ Κονγκό στο μέγιστο της έκλειψης, 14:22 UTC
Αρχείο:Crescent (10661402515).jpg|Από την Αντίς Αμπέμπα, Αιθιοπία κατά το ηλιοβασίλεμα, 14:50 UTC


## Δείτε επίσης
Κατάλογος ηλιακών εκλείψεων ορατών από την Ελλάδα

## Βιβλιογραφία

## Eξωτερικοί σύνδεσμοι

* Η δακτυλιοειδής-ολική ηλιακή έκλειψη στις 3 Νοεμβρίου 2013 
* Η ιστορία μιας καταπληκτικής έκθεσης έκλειψης σε αυτή την έκλειψη!

Κατηγορία:Εκλείψεις
Βραβείο BAFTA Καλύτερης Ταινίας

Το **Βραβείο BAFTA Καλύτερης Ταινίας** δίνεται ετησίως από την Βρετανική Ακαδημία Τεχνών Κινηματογράφου και Τηλεόρασης και παρουσιάζεται στα Βραβεία Κινηματογράφου της Βρετανικής Ακαδημίας. Το βραβείο δίνεται από την αρχή των βραβείων της Ακαδημίας, βραβεύοντας την καλύτερη ταινία του 1947. Αρχικά ήταν γνωστό ως **Βραβείο BAFTA Καλύτερης Ταινίας από οποιαδήποτε πηγή**. Για την κατηγορία μπορεί να προταθεί μια ταινία από οποιαδήποτε χώρα, παρόλο που οι Βρετανικές ταινίες βραβεύονται, από το 1983, σε ειδική κατηγορία, ενώ οι ξένες ταινίες είναι υποψήφιες κυρίως για το βραβείο Καλύτερης ταινίας όχι στην αγγλική γλώσσα. Υπάρχουν έτσι αρκετές περιπτώσεις που μια ταινία έχει προταθεί σε δύο από αυτές τις κατηγορίες.

Το 1962, το βραβείο μοιράστηκε στις ταινίες Η Μπαλάντα του Στρατιώτη και *[[The Hustler (film)|The Hustler]]* (καλύτερη ταινία από οποιαδήποτε πηγή). Μέχρι το 1981 το βραβείο δίνονταν στο σκηνοθέτη, εκτός από το 1976 και 1977 όπου δινόταν στους παραγωγούς. Από το 1981 έως το 1985 δινόταν στους παραγωγούς, από το 1986 έως το 1997 στον σκηνοθέτη και τους παραγωγούς, ενώ από το 1998 δίνεται μόνο στους παραγωγούς.

## Παραπομπές


Κατηγορία:Βραβεία BAFTA
Ηλιακή έκλειψη της 26ης Ιανουαρίου 2028

Μια **δακτυλιοειδής** ηλιακή έκλειψη θα λάβει χώρα στις 26 Ιανουαρίου του 2028. Μια ηλιακή έκλειψη συμβαίνει όταν η Σελήνη περάσει ανάμεσα από τη Γη και τον Ήλιο, καλύπτοντας έτσι ολικά ή εν μέρει τον ηλιακό δίσκο για έναν παρατηρητή στη Γη. Μια δακτυλιοειδής έκλειψη ηλίου συμβαίνει όταν η φαινόμενη διάμετρος της Σελήνης είναι μικρότερη από την ηλιακή, εμποδίζοντας το μεγαλύτερο μέρος του φωτός του Ήλιου και κάνοντας τον Ήλιο να μοιάζει με δακτυλίδι. Μια δακτυλιοειδής έκλειψη είναι ορατή ως μερική έκλειψη σε μια περιοχή της Γης με χιλιάδες χιλιόμετρα πλάτος. Η μέγιστη διάρκεια αυτής της δακτυλιοειδούς έκλειψης θα είναι 10 λεπτά και 27 δευτερόλεπτα. Έτσι θα είναι η δεύτερη μεγαλύτερη σε διάρκεια έκλειψη ηλίου για τον 21ο αιώνα, 41 δευτερόλεπτα μικρότερη από την έκλειψη της 15ης Ιανουαρίου 2010(η οποία ήταν η μεγαλύτερη σε διάρκεια της χιλιετίας). Η επόμενη μεγαλύτερη σε διάρκεια έκλειψη από αυτήν της 26ης Ιανουαρίου 2028 θα γίνει στις 30 Δεκεμβρίου 2149(με διάρκεια 10 λεπτά και 42 δευτερόλεπτα).

## Που θα γίνει ορατή η έκλειψη
Η δακτυλιοειδής έκλειψη θα ξεκινήσει με την ανατολή του ηλίου από τον Ειρηνικό Ωκεανό, περνώντας πάνω από τα Νησιά Γκαλαπάγκος και στην συνέχεια θα εισέλθει στην Νότια Αμερική, διασχίζοντας τις χώρες: Ισημερινός, Περού, Κολομβία(νότιο άκρο), Βραζιλία(πάνω από τον Αμαζόνιο), νοτιοανατολικό Σουρινάμ, Γαλλική Γουιάνα. Στην Βορειοανατολική Βραζιλία, η έκλειψη θα φτάσει στην μέγιστη διάρκειά της(10 λεπτά και 27 δευτερόλεπτα). Στην συνέχεια η δακτυλιοειδής φάση θα γίνει ορατή κατά μήκος του Ατλαντικού και κατά το ηλιοβασίλεμα στην Πορτογαλία, στην Ισπανία και στα Στενά του Γιβραλτάρ. Σε πόλεις όπως η Σεβίλλη, η Μάλαγα και η Βαρκελώνη θα είναι ορατή η δακτυλιοειδής έκλειψη, ενώ η Μαδρίτη θα μείνει λίγα χιλιόμετρα έξω από το "μονοπάτι" της δακτυλιοειδούς φάσης. Τελευταίες περιοχές που θα δουν την δακτυλιοειδή έκλειψη θα είναι οι Βαλεαρίδες Νήσοι.

Η έκλειψη θα είναι ορατή ως μερική από μεγάλο μέρος του δυτικού ημισφαιρίου(Ανατολικός Ειρηνικός, Βόρεια Αμερική(ανατολική), Κεντρική και Νότια Αμερική, Ατλαντικός Ωκεανός, Δυτική & Κεντρική Ευρώπη, Βορειοδυτική Αφρική).

## Βιβλιογραφία

## Eξωτερικοί σύνδεσμοι

Κατηγορία:Εκλείψεις
Μαργαρίτα της Λωρραίνης-Βωντεμόν

Η **Μαργαρίτα**, γαλλ. Margarette (1463 - 2 Νοεμβρίου 1521) από τον Οίκο της Λωρραίνης γεννήθηκε ως κόρη του κόμη του Βωντεμόν και με τον γάμο της έγινε κόμισσα του Αλανσόν.

## Βιογραφία
Ήταν η 3η κόρη του Φρειδερίκου Β΄ κόμη του Βωντεμόν και της Γιολάντας των Βαλουά, κόρης του Ρενέ δούκα του Ανζού.

Γεννήθηκε στο Βωντεμόν και ήταν 7 ετών όταν απεβίωσε ο πατέρας· και μεγάλωσε στην Αιξ-λα-Προβάνς από τον πάππο της Ρενέ δούκα του Ανζού. Όταν αυτός απεβίωσε το 1480, η Μαργαρίτα στάλθηκε πίσω στη Λωρραίνη στον αδελφό της Ρενέ Β΄ δούκα της Λωρραίνης. Αυτός κανόνισε τον γάμο της με τον Ρενέ δούκα του Αλανσόν.

Απεβίωσε στο Αρζεντάν της Βρετάνης από φυσικά αίτια σε ηλικία 58 ετών. Αγιοποιήθηκε το 1921 από τον πάπα Βενέδικτο ΙΕ΄.

## Οικογένεια
Παντρεύτηκε τον Ρενέ δούκα του Αλανσόν και είχε τέκνα:
* Κάρολος Δ΄ 1489-1525, δούκας του Αλανσόν.
* Φραγκίσκη 1490-1550, παντρεύτηκε πρώτα τον Φραγκίσκο δούκα του Λονζβίλ και μετά τον Κάρολο των Βουρβόνων δούκα του Βαντόμ.
* Άννα 1492-1562, παντρεύτηκε τον Γουλιέλμο Θ΄ των Παλαιολόγων μαρκήσιο του Μομφερράτου.

## Παραπομπές


## Πηγές
* Herbermann, Charles, ed. (1913). "Blessed Margaret of Lorraine" . Catholic Encyclopedia. New York: Robert Appleton.

Κατηγορία:Οίκος της Λωρραίνης
Κατηγορία:Δούκισσες του Αλανσόν